แนวโน้มหุ้นดีดขึ้นตามต่างประเทศ
นักวิเคราะห์ฯคาดตลาดฯมีโอกาสดีดขึ้นตามตลาดสหรัฐฯ-ตลาดภูมิภาคที่ต่างปรับตัวขึ้นทั่วหน้า หลังตัวเลขเศรษฐกิจของสหรัฐฯออกมาดี
17 ต.ค. 2555

นักวิเคราะห์ฯคาดตลาดฯมีโอกาสดีดขึ้นตามตลาดสหรัฐฯ-ตลาดภูมิภาคที่ต่างปรับตัวขึ้นทั่วหน้า หลังตัวเลขเศรษฐกิจของสหรัฐฯออกมาดี
นายณาศิส ประเสริฐสกุล นักกลยุทธ์การลงทุน บล.เกียรตินาคิน กล่าวว่า ตลาดหุ้นไทยเช้านี้คาดว่าจะดีดขึ้นตามตลาดสหรัฐฯ และตลาดหุ้นอื่นในภุมิภาคเอเชียที่เช้านี้ต่างปรับตัวขึ้นกันทั่วหน้า ภายหลังจากที่ตัวเลขเศรษฐกิจของสหรัฐฯออกมาดีกว่าคาด อย่างตัวเลขผลผลิตภาคอุตสาหกรรม และดัชนีตลาดที่อยู่อาศัย ต่างออกมาอย่างน่าประทับใจ นอกจากนี้ล่าสุด S&amp;P 500 ได้มีการประกาศผลประกอบการงวดไตรมาส 3/55 ออกมาดีกว่าที่คาดไว้ด้วย ซึ่งตอนนี้บริษัทฯในสหรัฐฯได้ประกาศออกมา 43 บริษัทแล้ว มี 78% ที่ออกมาดีกว่าคาด
สำหรับปัจจัยในประเทศวันนี้ก็จะมีการประชุมกนง.ซึ่งคาดว่าน่าจะคงอัตราดอกเบี้ยไว้ที่3% และหากมองปัจจุบันเงินบาทยังคงแข็งค่าอยู่ น่าจะทำให้ Fund Flow ยังไม่น่าจะ switch ออกจากตลาดฯ  พร้อมให้กรอบการแกว่งไว้ที่ 1,290-1,300 จุด